Aðeins þrjú eintök eru til í heiminum af Honda e og hefur eitt þeirra verið til sýnis hjá Öskju . Síðasti séns í bili að sjá hann er í dag og á morgun , laugardag , því hann verður sendur til sýningartarfa annars staðar á sunnudaginn . Ljóæsmynd / Askja Forsala á Honda e rafbílnum hefur gengið mjög vel að sögn Jóns Trausta Ólafssonar , framkvæmdastjóra Bílaumboðsins Öskju . Honda e var forsýndur hér á landi um síðustu helgi og hófst þá forsala á bílnum . „ Honda e er fyrsti rafbíll Honda en öll lína Honda verður rafknúin fyrir lok árs 2022 , annars vegar með hybrid bílum og svo með hreinum rafbílum . Askja fær fyrstu bílanna til afhendingar í sumar og er einn af fyrstu mörkuðum Honda e í Evrópu . Þetta er bíll sem hefur verið beðið eftir með mikilli eftirvæntingu og það er sérlega gaman að hafa fengið að forsýna bílinn hér heima . Við erum með einn af þremur Honda e rafbílum í heiminum hér í Honda salnum á Fosshálsi 1 . Bíllinn verður sendur aftur út í flugi á sunnudag þannig að fyrir áhugasama er um að gera að koma í heimsókn og skoða bílinn í dag eða á morgun , laugardag , “ segir Jón Trausti . Bíllinn er hlaðinn í gegnum aðgengilegt hleðsluinntak á vélarhlífinni . Búnaðinum fylgir LED mælir sem sýnir á einfaldan hátt hleðslustöðu rafgeymisins . Hægt er að ná 80% hleðslu inn á rafhlöðu á 30 mínútum . „ Honda e er mjög tæknivæddur og snjall bíll . Framljós , myndavélar og radar eru samþætt í einni heildstæðri hönnun , “ segir í tilkynningu .